
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/114/2025 1625201634 25. 11. 2025 JUDr. Jana Kurnotová ECLI:SK:OSMA:2025:1625201634.3
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, v konaní navrhovateľky – manželky A. B. C., D. E., nar. XX.XX.XXXX, trvale bytom F. XXX/X, A., t.č. bytom F. XXX, A. a manžela G. B., nar. XX.XX.XXXX, trvale bytom F. XXX/X, A., zast. Mgr. Máriou Čechovou, advokátkou so sídlom Slnečná 38/ A, Slovenský Grob, o rozvod manželstva a úpravu pomerov manželov na čas po rozvode k maloletému H. B., nar. XX.XX.XXXX, bytom ako matka, zast. Úradom práce, sociálnych vecí a rodiny Malacky, so sídlom Záhorácka 2942/60A, Malacky, takto rozhodol: Súd manželstvo A. B. C., D. E., nar. XX.XX.XXXX a G. B., nar. XX.XX.XXXX, uzavreté dňa XX.XX.XXXX v A., zapísané v knihe manželstiev Matričného úradu A., vo zväzku I., ročník XXXX, na strane XXX, pod poradovým číslom XX rozvádza. Súd schvaľuje nasledovnú rodičovskú dohodu: „Maloletý H. B., nar. XX.XX.XXXX, sa na čas po rozvode manželstva zveruje do striedavej osobnej starostlivosti oboch rodičov a to tak, že: - otec bude zabezpečovať osobnú starostlivosť o maloletého v párnom kalendárnom týždni od štvrtka od 08,00 hod. do nedele do 18,00 hod. a v nepárnom kalendárnom týždni od stredy od 08,00 hod. do piatka do 18,00 hod. - matka bude zabezpečovať osobnú starostlivosť o maloletého od nedele v párnom kalendárnom týždni od 18,00 hod. do stredy v nepárnom kalendárnom týždni do 08,00 hod. a od piatka v nepárnom kalendárnom týždni od 18,00 hod. do štvrtka v párnom kalendárnom týždni do 08,00 hod. s výnimkou nasledovných sviatkov a prázdnin počas ktorých bude starostlivosť prebiehať nasledovne: - počas letných školských prázdnin v každom kalendárnom roku bude maloletý v osobnej starostlivosti otca od 01.07. od 09.00 hod. do 10.07. do 09.00 hod., od 20.07. od 09.00 hod. do 30.07. do 09.00 hod., od 09.08. od 09.00 hod. do 18.08. do 09.00 hod. a od 27.08. od 09.00 hod. do 31.08. do 09.00 hod. - počas letných školských prázdnin v každom kalendárnom roku bude maloletý v osobnej starostlivosti matky od 10.07. od 09.00 hod. do 20.07. do 09.00 hod., od 30.07. od 09.00 hod. do 09.08. do 09.00 hod., od 18.08. od 09.00 hod. do 27.08. do 09.00 hod. - počas jesenných školských prázdnin v nepárnom kalendárnom roku bude maloletý v osobnej starostlivosti otca, a to od posledného dňa školského vyučovania pred prázdninami od 08.00 hod. do posledného dňa prázdnin do 18.00 hod. - počas jesenných školských prázdnin v párnom kalendárnom roku bude maloletý v osobnej starostlivosti matky, a to od posledného dňa školského vyučovania pred prázdninami od 08.00 hod. do posledného dňa prázdnin do 18.00 hod. - počas vianočných školských prázdnin v nepárnom kalendárnom roku bude matka zabezpečovať osobnú starostlivosť o maloletého od 23.12. od 09.00 hod. do 29.12. do 09.00 hod. a otec bude zabezpečovať osobnú starostlivosť o maloletého od 29.12. od 09.00 hod. do posledného dňa vianočných prázdnin v nasledujúcom roku do 18.00 hod. - počas vianočných školských prázdnin v párnom kalendárnom roku bude otec zabezpečovať osobnú starostlivosť o maloletého od 23.12. od 09.00 hod. do 29.12. do 09.00 hod. a matka bude zabezpečovať
osobnú starostlivosť o maloletého od 29.12. od 09.00 hod. do posledného dňa vianočných prázdnin v nasledujúcom roku do 18.00 hod. - počas jarných školských prázdnin v párnom kalendárnom roku bude otec zabezpečovať osobnú starostlivosť o maloletého, a to od soboty pred začatím jarných prázdnin od 09.00 hod. do nasledujúcej soboty po skončení prázdnin do 18.00 hod. - počas jarných školských prázdnin v nepárnom kalendárnom roku bude matka zabezpečovať osobnú starostlivosť o maloletého, a to od soboty pred začatím jarných prázdnin od 09.00 hod. do nasledujúcej soboty po skončení prázdnin do 18.00 hod. - počas veľkonočných sviatkov v nepárnom kalendárnom roku bude otec zabezpečovať osobnú starostlivosť o maloletého, a to od Veľkého piatku od 09.00 hod. do Veľkonočného pondelka do 18.00 hod. - počas veľkonočných sviatkov v párnom kalendárnom roku bude matka zabezpečovať osobnú starostlivosť o maloletého, a to od Veľkého piatku od 09.00 hod. do Veľkonočného pondelka do 18.00 hod. Miesto odovzdania a prevzatia maloletého bude miesto bydliska preberajúceho rodiča, ktorého interval starostlivosti začína. Zastupovať maloletého a spravovať jeho majetok sú oprávnení obaja rodičia. Otec sa zaväzuje prispievať na výživu maloletého H. výživným vo výške 150 Eur mesačne, a to vždy do 15. dňa v mesiaci vopred k rukám matky počnúc právoplatnosťou rozsudku vo výroku o rozvode manželstva.“ Žiaden z účastníkov n e m á nárok na náhradu trov konania. Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Manžel, ktorý pri uzavretí manželstva prijal priezvisko druhého manžela, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

Zdroj: KAUZIS.SK – https://www.kauzis.sk/judikatura/r/ECLI:SK:OSMA:2025:1625201634.3 (dáta aktuálne k 12. 11. 2026). Záväzné je znenie zverejnené súdom.




